《南园故址》
明代·黎延祖

古祠仍旧在东隅，一读残碑却起予。五典旧闻从舜代，三仁终古见殷墟。

鱼须学士悲埋骨，马革忠魂痛绝裾。空有行人知往事，暮云芳草共踌躇。

作者简介：黎延祖（约一六二七—？），字方回。番禺人。遂球长子。明思宗崇祯贡生，以父荫锦衣卫指挥佥事。明亡，隐居不仕。有《瓜圃小草》。清同治《番禺县志》卷四二有传。